
28 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2645 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

2ητροποποίηση Προϋπολογισμού Κεφαλαίου Πλοη¬ 
γικής Υπηρεσίας Οικονομικού Έτους 2017. 

2 

Αύξηση ωραρίου εργασίας προσωπικού ΙΔΑΧ μειω¬ 
μένου ωραρίου του Δήμου Ελληνικού-Αργυρού- 
πολης. 

3 

Καθιέρωση με αμοιβή υπερωριακής εργασίας 
μονίμων υπαλλήλων και υπαλλήλων ιδιωτικού 
δικαίου αορίστου χρόνου του Γεωπονικού Πανε¬ 
πιστημίου Αθηνών για το β' εξάμηνο του οικονο¬ 
μικού έτους 2017. 

4 

Κατανομή οργανικών θέσεων Ε.Ε.Π., Ε.ΔΙ.Π. και 
Ε.Τ.Ε.Π. 

5 

Μεταφορά μίας (1) θέσης Καθηγητή στο Τμήμα 
Ιστορίας και Εθνολογίας του Δημοκρίτειου Πανε¬ 
πιστημίου Θράκης. 

6 

Σύστασις και λειτουργία Εκκλησιαστικού Ιδρύμα¬ 
τος από την Επωνυμίαν «Κέντρον Λειτουργικής 
Κατηχήσεως και Ζωής» της Ιεράς Μητροπόλεως 
Λαγκαδά Λητής καί Ρεντίνης. 


ΔΙΟΡΘΩΣΕΙΣ ΣΦΑΛΜΑΤΩΝ 

7 

Διόρθωση σφάλματος στην υπ' αριθμ. 16900 οικ. 
Φ.108.3/16-03-2017 απόφαση Αναπληρωτή Υπουρ¬ 
γού Εσωτερικών. (ΦΕΚ 1601 /τ.Β'/ 10.05.2017). 


ΑΠΟΦΑΣΕΙΣ 

Π) 

2η τροποποίηση Προϋπολογισμού Κεφαλαίου 
Πλοηγικής Υπηρεσίας Οικονομικού Έτους 2017. 

Μετην αριθμ. πρωτ. 2860.15/31227/2017/30.06.2017 
απόφαση του Υπουργού Ναυτιλίας και Νησιωτικής Πολι¬ 
τικής που εκδόθηκε σύμφωνα με το άρθρο 26 παράγρα¬ 


φος 3 και 4τουν. 3142/1955 «Περί Πλοηγικής Υπηρεσίας» 
(ΦΕΚ Α'43), εγκρίθηκε η 2η τροποποίηση προϋπολογι¬ 
σμού του Κεφαλαίου της Πλοηγικής Υπηρεσίας Οικονο¬ 
μικού Έτους 2017, του οποίου τα τελικά αποτελέσματα 
διαμορφώνονται ως εξής: 

Έσοδα: 20.183.480,00 € 

Έξοδα: 20.139.350,00 € 

Πλεόνασμα: 44.130,00 €. 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


( 2 ) 

Αύξηση ωραρίου εργασίας προσωπικού ΙΔΑΧ 
μειωμένου ωραρίου του Δήμου Ελληνικού-Αρ- 
γυρούπολης. 

Μετην υπ'αριθμ. 135/03.05.2017 απόφαση του Δημο¬ 
τικού Συμβουλίου του Δήμου Ελληνικού-Αργυρού- 
πολης, που εκδόθηκε σύμφωνα με τις διατάξεις του 
άρθρου 8 παρ. 1 τουν. 4368/2016, κατόπιν της υπ' 
19278/26.05.2016 αίτησης της ΠΑΝΟΥ ΣΟΦΙΑΣ του 
Σταύρου, της υπ' αριθμ. 24456/29.06.2017 βεβαίωσης 
του Δήμου Ελληνικού-Αργυρούπολης, περί μη ύπαρξης 
ενεργών συμβάσεων ορισμένου χρόνου ειδικότηταςΤΕ 
Μουσικών στο Δήμο Ελληνικού-Αργυρούπολης και της 
υπ' αριθμ. πρωτ. 38834/14544/05.07.2017 εγκριτικής 
απόφασης της Αποκεντρωμένης Διοίκησης Αττικής, 
αυξάνεται το ωράριο εργασίας της υπαλλήλου με σχέση 
εργασίας ιδιωτικού δικαίου αορίστου χρόνου, ΠΑΝΟΥ 
ΣΟΦΙΑΣ του Σταύρου, κατηγορίαςΤΕ Μουσικών από 29 
σε 30 ώρες εβδομαδιαίως. 

(Αριθμ. οικονομικών βεβαιώσεων του Δήμου Ελληνι¬ 
κού - Αργυρούπολης:12424/07.04.2017). 

(Αριθμ. απόφ. Αποκεντρωμένης Διοίκησης Αττικής: 
38834/14544/05.07.2017). 

Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2645/28.07.2017 


Αριθμ. 5777 _ (3) 

Καθιέρωση με αμοιβή υπερωριακής εργασίας 
μονίμων υπαλλήλων και υπαλλήλων ιδιωτικού 
δικαίου αορίστου χρόνου του Γεωπονικού Πα¬ 
νεπιστημίου Αθηνών για το β' εξάμηνο του οι¬ 
κονομικού έτους 2017. 

Ο ΠΡΥΤΑΝΗΣ 

ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 20 τουν. 4354/2015 (Φ.Ε.Κ. 
170/16-12-2015). 

2. Την εγκύκλιο με αριθμ. πρωτ.: 2/31029 /ΔΕΠ/ 
06-05-2016 του Υπουργείου Οικονομικών. 

3. Την αριθμ. 110659/Β1 /09-08-2013 (Φ.Ε.Κ. 2038/ 
τ.Β'/22-08-2013) απόφαση του Υπουργού Παιδείας, 
Έρευνας και Θρησκευμάτων «Καθορισμός του ωραρί¬ 
ου εργασίας ορισμένων κατηγοριών εργαζομένων στο 
Γεωπονικό Πανεπιστήμιο Αθηνών (Γ.Π.Α.)». 

4. Την με αριθμ. πρωτ. 463/30.06.2017 (ΑΔΑ:Ω9ΥΘ46 
Ψ8Ζ6-ΚΦ8) απόφαση Ανάληψης Υποχρέωσης για την 
αμοιβή της υπερωριακής απασχόλησης των υπαλλή¬ 
λων του Γεωπονικού Πανεπιστημίου Αθηνών κατά το β' 
εξάμηνο 2017. 

5. Την ανάγκη υπερωριακής απασχόλησης των υπαλ¬ 
λήλων του Γεωπονικού Πανεπιστημίου Αθηνών που υπα¬ 
γορεύεται από τους εξής λόγους: 

- Για να εξασφαλιστεί η λειτουργία του Ιδρύματος κατά 
τις απογευματινές ώρες, κατά τις οποίες διεξάγονται εκ¬ 
παιδευτικές και ερευνητικές δραστηριότητες. 

- Για να καλυφθούν τα κενά που παρατηρούνται στην 
επί 24ώρου φύλαξη των χώρων και των κτιριακών εγκα¬ 
ταστάσεων του Ιδρύματος, στην περιποίηση και φύλαξη 
του ζωικού κεφαλαίου του Ιδρύματος. 

- Για να εξασφαλιστεί η ικανοποιητική διεξαγωγή των 
εργασιών που σχετίζονται μετά αγροκτήματα του Ιδρύ¬ 
ματος και οι οποίες αντιμετωπίζονται από περιορισμένο 
γεωπονικό και λοιπό προσωπικό του Ιδρύματος. 

- Για την φύλαξη και περιποίηση των παραγωγικών 
ζώων που διαθέτει το Πανεπιστήμιο επί 24ώρου βάσεως 
και επί 365 ημέρες το χρόνο και, 

- Για τη μετακίνηση των Πρυτανικών Αρχών εκτός 
ωραρίου εργασίας λόγω συμμετοχή τους σε εκδηλώσεις, 
συνόδους Πρυτάνεων καθώς και για συναντήσεις τους 
με άλλους φορείς κ.α. 

6. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολογι¬ 
σμού έτους 2017 ως εξής: 

Β' εξάμηνο 2017: α) ποσό τεσσάρων χιλιάδων οκτα¬ 
κόσιων ευρώ (4.800,00), για κάλυψη δαπανών υπερω- 
ριακής εργασίας πέρα από τις ώρες της υποχρεωτικής 
απασχόλησης και μέχρι την 22η ώρα εκτός Σαββάτου 
και Κυριακής (ΚΑΕ 0261), β) ποσό τριών χιλιάδων δια- 
κοσίων ευρώ (3.200,00), για κάλυψη δαπανών εργασίας 
με αμοιβή και τις Κυριακές και εξαιρέσιμες ημέρες ή 
κατά τις νυχτερινές ώρες (ΚΑΕ 0263) και γ) ποσό χιλίων 
πεντακοσίων ευρώ (1.500,00) για την απόδοση στον 
ΕΦΚΑ (ΚΑΕ 3371), για τα οποία έχει εγγράφει σχετική 
πίστωση στους ως άνω ΚΑΕ. 


Εγκρίνουμε για το β' εξάμηνο του έτους 2017: 

Α.Την υπερωριακή απασχόληση σε εννέα (9) υπαλ¬ 
λήλους του Γεωπονικού Πανεπιστημίου Αθηνών, πέρα 
από τις ώρες της υποχρεωτικής απασχόλησης και μέ¬ 
χρι την 22η ώρα εκτός Σαββάτου και Κυριακής (ΚΑΕ 
0261), και για μέχρι εκατόν είκοσι (120) ώρες για τον 
καθένα και, 

Β. Την υπερωριακή απασχόληση σε εννέα (9) υπαλ¬ 
λήλους του Γεωπονικού Πανεπιστημίου Αθηνών, που 
εργάζονται καθ' υπέρβαση της υποχρεωτικής εβδο¬ 
μαδιαίας εργασίας, κατά τις Κυριακές και εξαιρέσιμες 
ημέρες ή κατά τις νυχτερινές ώρες (ΚΑΕ 0263) και για 
μέχρι ενενήντα έξι (96) ώρες για τον καθένα συνολικά 
ως εξής: 

- Σε δύο (2) μόνιμους υπαλλήλους του κλάδου Υ.Ε. Φυ¬ 
λάκων - Νυχτοφυλάκων. 

- Σε έναν (1) υπάλληλο με σχέση εργασίας ιδιωτικού 
δικαίου αορίστου χρόνου ειδικότητας Δ.Ε. Οδηγών. 

- Σε τρεις (3) υπαλλήλους με σχέση εργασίας ιδιωτικού 
δικαίου αορίστου χρόνου ειδικότητας Δ.Ε. Γεωργοκτη- 
νοτροφικού. 

- Σε τρεις (3) υπαλλήλους με σχέση εργασίας ιδιωτικού 
δικαίου αορίστου χρόνου ειδικότητας Υ.Ε. Φυλάκων - 
Νυχτοφυλάκων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2017 

Ο Πρύτανης 

ΓΕΩΡΓΙΟΣ ΠΑΠΑΔΟΥΛΗΣ 


Αριθμ. απόφ. 5613/29 .06.2017 (4) 

Κατανομή οργανικών θέσεων Ε.Ε.Π., Ε.ΔΙ.Π. και 

Ε.Τ.Ε.Π. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

(Αριθμ. Συνεδρίασης 32/29.03.2017) 

Έχοντας υπόψη: 

1. Τις διατάξεις του π.δ. 92/2003 (Φ.Ε.Κ. 83/2003 τ.Α') 
«Ίδρυση Πανεπιστημίου Δυτικής Μακεδονίας». 

2. Την υπουργική απόφαση υπ’ αριθμ. 134881 α/ΒΙ/ 
23-12-2003 (Φ.Ε.Κ. 1975/2003 τ.Β') «Μεταφορά Τμημά¬ 
των του Αριστοτελείου Πανεπιστημίου Θεσσαλονίκης 
στο Πανεπιστήμιο Δυτικής Μακεδονίας». 

3. Το π.δ. 72/2013 (Φ.Ε.Κ. 119/2013 τ.Α') «Μετονομασία 
Τμήματος, συγχώνευση Τμήματος και ίδρυση - συγκρό¬ 
τηση και ανασυγκρότηση Σχολών στο Πανεπιστήμιο 
Δυτικής Μακεδονίας». 

4. Την Προεδρική Πράξη του Πανεπιστημίου Δυτικής 
Μακεδονίας αριθμ. 2691/05-03-2015 (Φ.Ε.Κ. 152/2015 
τ. ΥΟΔΔ) διορισμού Πρύτανη στο Πανεπιστήμιο Δυτικής 
Μακεδονίας. 

5. Την υπ' αριθμ. 6671/23-08-2016 Απόφαση της Συ¬ 
γκλήτου του Πανεπιστημίου Δυτικής Μακεδονίας (Φ.Ε.Κ. 

2802/2016 τ.Β') «Έγκριση απόφασης του Πρύτανη του 
Πανεπιστημίου Δυτικής Μακεδονίας περί ορισμού 
Αναπληρωτών Πρύτανη, μεταβίβαση αρμοδιοτήτων σε 
αυτούς και καθορισμού της σειράς αναπλήρωσης του 
Πρύτανη». 

6. Τις διατάξεις του άρθρου 29 ν. 4009/2011 (ΦΕΚ 
159/2011 τ.Α') «Δομή, Λειτουργία, Διασφάλιση Ποιό¬ 
τητας των Σπουδών και Διεθνοποίηση των Ανώτατων 
Εκπαιδευτικών Ιδρυμάτων», όπως τροποποιήθηκαν και 
ισχύουν. 

7. Τις διατάξεις του άρθρου 27 τουν. 4386/2016 (ΦΕΚ 
83/2016 τ.Α') «Ρυθμίσεις για την έρευνα και λοιπές δια¬ 
τάξεις». 

8. Την εγκύκλιο του Υπουργείου Παιδείας, Έρευνας 
και θρησκευμάτων αριθμ. 126603/Ζ2/29-07-2016 (ΑΔΑ: 
Ω73Λ4653ΠΣ-Ψ6Θ). 

9. Την απόφαση της Συγκλήτου του Πανεπιστημίου 
Δυτικής Μακεδονίας στην υπ' αριθμ. 32/29-03-2017 συ¬ 
νεδρίαση «Κατανομή θέσεων Ε.Ε.Π., Ε.ΔΙ.Π., Ε.Τ.Ε.Π. στο 
Ίδρυμα, στις Σχολές καισταΤμήματα του Πανεπιστημίου 
Δυτικής Μακεδονίας», έπειτα από σχετική εισήγηση της 
Αναπληρώτριας Πρύτανη Ακαδημαϊκών Υποθέσεων και 
Προσωπικού. 

10. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Την κατανομή των οργανικών θέσεων Ειδικού Εκ¬ 
παιδευτικού Προσωπικού (Ε.Ε.Π.), Εργαστηριακού Δι¬ 
δακτικού Προσωπικού (Ε.ΔΙ.Π.) και Ειδικού Τεχνικού 
Εργαστηριακού Προσωπικού (Ε.Τ.Ε.Π.) του Πανεπιστη¬ 
μίου Δυτικής Μακεδονίας στις Σχολές και τα Τμήματα 
ως εξής: 

ΕΙΔΙΚΟ ΕΚΠΑΙΔΕΥΤΙΚΟ ΠΡΟΣΩΠΙΚΟ (Ε.Ε.Π.) 


Σύνολο θέσεων 

Καλυμμένες θέσεις 

Κενές 

οργανικές 

θέσεις 

Οργανικές 

Π ροσω- 
ποπαγείς 

Οργανικές 

Προσωπο¬ 

παγείς 

15 

0 

1 

3 

14 


Οι παραπάνω οργανικές θέσεις κατανέμονται ως εξής: 

- Πανεπιστήμιο Δυτικής Μακεδονίας: 14 θέσεις. 

- Παιδαγωγική Σχολή: 1 θέση. 

- Παιδαγωγικό Τμήμα Δημοτικής Εκπαίδευσης: 0 θέσεις. 

- Παιδαγωγικό Τμήμα Νηπιαγωγών: 0 θέσεις. 

- Σχολή Καλών τεχνών: 0 θέσεις. 

-Τμήμα Εικαστικών και Εφαρμοσμένων Τεχνών: 0 
θέσεις. 

- Πολυτεχνική Σχολή: 0 θέσεις. 

-Τμήμα Μηχανολόγων Μηχανικών: 0 θέσεις. 

-Τμήμα Μηχανικών Πληροφορικής και Τηλεπικοινω¬ 
νιών: 0 θέσεις. 

-Τμήμα Μηχανικών Περιβάλλοντος: 0 θέσεις. 


ΕΡΓΑΣΤΗΡΙΑΚΟ ΔΙΔΑΚΤΙΚΟ ΠΡΟΣΩΠΙΚΟ (Ε.ΔΙ.Π.) 



Σύνολο θέσεων 

Καλυμμένες θέσεις 

Κενές 

οργα¬ 

νικές 

θέσεις 


Οργα¬ 

νικές 

Προσω¬ 

ποπαγείς 

Οργα¬ 

νικές 

Προσω¬ 

ποπαγείς 


11-02-2014 

35 

0 

8 

0 

27 

10-05-2016 

35 

0 

11 

0 

24 


Οι παραπάνω οργανικές θέσεις κατανέμονται ως εξής: 

- Πανεπιστήμιο Δυτικής Μακεδονίας: 26 θέσεις. 

- Παιδαγωγική Σχολή: 1 θέση. 

- ΠαιδαγωγικόΤμήμα Δημοτικής Εκπαίδευσης: 1 θέση. 

- ΠαιδαγωγικόΤμήμα Νηπιαγωγών: 1 θέση. 

- Σχολή Καλών τεχνών: 0 θέσεις. 

-Τμήμα Εικαστικών και Εφαρμοσμένων Τεχνών: 0 
θέσεις. 

- Πολυτεχνική Σχολή: 1 θέση. 

-Τμήμα Μηχανολόγων Μηχανικών: 3 θέσεις. 

-Τμήμα Μηχανικών Πληροφορικής και Τηλεπικοινω¬ 
νιών: 2 θέσεις. 

-Τμήμα Μηχανικών Περιβάλλοντος: 0 θέσεις. 
ΕΙΔΙΚΟΤΕΧΝΙΚΟ ΕΡΓΑΣΤΗΡΙΑΚΟ ΠΡΟΣΩΠΙΚΟ (Ε.Τ.Ε.Π.) 



Σύνολο θέσεων 

Καλυμμένες 

θέσεις 

Κενές 

Οργανικές 

θέσεις 


Οργα¬ 

νικές 

Προσω¬ 

ποπαγείς 

Οργα 

νικές 

Προσω¬ 

ποπαγείς 

11-02-2014 

71 

0 

10 

3 

61 

10-05-2016 

68 

0 

5 

3 

63 

Μετά τις 

10-05-2016 

68 

0 

8 

4 

60 


Οι παραπάνω οργανικές θέσεις κατανέμονται ως εξής: 

- Πανεπιστήμιο Δυτικής Μακεδονίας: 66 θέσεις. 

- Παιδαγωγική Σχολή: 1 θέση. 

- ΠαιδαγωγικόΤμήμα Δημοτικής Εκπαίδευσης: 0 
θέσεις. 

- ΠαιδαγωγικόΤμήμα Νηπιαγωγών: 0 θέσεις. 

- Σχολή Καλών τεχνών: 0 θέσεις. 

-Τμήμα Εικαστικών και Εφαρμοσμένων Τεχνών: 0 
θέσεις. 

- Πολυτεχνική Σχολή: 0 θέσεις. 

-Τμήμα Μηχανολόγων Μηχανικών: 0 θέσεις. 

-Τμήμα Μηχανικών Πληροφορικής και Τηλεπικοινω¬ 
νιών: 1 θέση. 

-Τμήμα Μηχανικών Περιβάλλοντος: 0 θέσεις. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Κοζάνη, 29 Ιουνίου 2017 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 

Αριθμ. ΔΠ0/ΔΔΚ/ΤΔΜ Ε/48481/5155/563 (5) 

Μεταφορά μίας (1) θέσης Καθηγητή στοΤμήμα 

Ιστορίας και Εθνολογίας του Δημοκρίτειου Πα¬ 
νεπιστημίου Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Τις διατάξεις του άρθρου 14 παρ. 5α τουν. 2817/2000 
(ΦΕΚ 78 Α'), σε συνδυασμό με τα άρθρα 16 (παρ. 3) και 
80 (παρ. 22) του ν. 4009/2011 (ΦΕΚ 195 Α'). 

2. Την αριθμ. ΔΠΘ/ΣΥΓΚ/46043/1699/15.06.2017 
(72/41 /01.06.2017 - Θέμα Β4 - διοικητικά -) απόφαση της 
Συγκλήτου του Δημοκρίτειου Πανεπιστημίου Θράκης. 

3. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού, απο¬ 
φασίζουμε: 

Τη μεταφορά μίας (1) κενής θέσης Καθηγητή, από το 
Α.Ε.Ι. στο Τμήμα Ιστορίας και Εθνολογίας της Σχολής 
Κλασικών και Ανθρωπιστικών Σπουδών, για την ολοκλή¬ 
ρωση της μετακίνησης του Επίκουρου Καθηγητή Ιωάν¬ 
νη Μπακιρτζή από το Τμήμα Γλώσσας, Φιλολογίας και 
Πολιτισμού Παρευξείνιων Χωρών της Σχολής Κλασικών 
και Ανθρωπιστικών Σπουδών στο Τμήμα Ιστορίας και 
Εθνολογίας της ίδιας Σχολής, του Πανεπιστημίου μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 29 Ιουνίου 2017 

Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 


Αριθμ. 2226/1383 (6) 

Σύστασις και λειτουργία Εκκλησιαστικού Ιδρύμα¬ 
τος από την Επωνυμίαν «Κέντρον Λειτουργικής 
Κατηχήσεως καί Ζωής» της Ιεράς Μητροπόλεως 
Λαγκαδά Λητής καί Ρεντίνης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. Τα άρθρα 29 παραγρ. 2 και 59 παραγρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και τους 
νόμους του Κράτους. 

3. Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Λαγκαδά, Λη¬ 
τής και Ρεντίνης. 

4. Την 349/2.5.2017 Πρότασιν του Σεβασμιωτάτου 
Μητροπολίτου Λαγκαδά, Λητής και Ρεντίνης Ιωάννου. 

5. Την από 496/31.5.2017 Γνωμοδότησιν της Νομικής 
Υπηρεσίας της Εκκλησίας της Ελλάδος και, 

6. Την από 8.6.2017 απόφασιν της Διαρκούς Ιεράς Συ¬ 
νόδου, αποφασίζει: 


συνιστά εις την Ιεράν Μητρόπολιν Λαγκαδά, Λητής 
και Ρεντίνης εκκλησιαστικόν ίδρυμα υπό την επωνυμίαν 
«ΚΕΝΤΡΟΝ ΛΕΙΤΟΥΡΓΙΚΗΣ ΚΑΤΗΧΗΣΕΩΣ ΚΑΙ ΖΩΗΣ», της 
Ιεράς Μητροπόλεως Λαγκαδά, Λητής και Ρεντίνης, το 
οποίον θα λειτουργή ως Νομικόν Πρόσωπον Ιδιωτικού 
Δικαίου, μη κερδοσκοπικού χαρακτήρος, εποπτευόμε- 
νον υπό της Ιεράς Μητροπόλεως Λαγκαδά, Λητής και 
Ρεντίνης και θα εδρεύη εις την πόλιν του Λαγκαδά, η ορ- 
γάνωσις, διοίκησις, διαχείρισις και λειτουργία του οποίου 
θα διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟΤΗΝ ΕΠΩΝΥΜΙΑΝ 

«ΚΕΝΤΡΟΝ ΛΕΙΤΟΥΡΓΙΚΗΣ ΚΑΤΗΧΗΣΕΩΣ ΚΑΙ ΖΩΗΣ» 

ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ, ΛΗΤΗΣ ΚΑΙ 
ΡΕΝΤΙΝΗΣ 

Άρθρον 1 

Σύστασις - Τίτλος - Έδρα 

1) Συνιστάται Εκκλησιαστικό Ίδρυμα επικουρούν το 
έργο της Ιεράς Μητροπόλεως Λαγκαδά, Λητής και Ρε¬ 
ντίνης υπό την επωνυμίαν «ΚΕΝΤΡΟ ΛΕΙΤΟΥΡΓΙΚΗΣ ΚΑ¬ 
ΤΗΧΗΣΕΩΣ ΚΑΙ ΖΩΗΣ» και έδρα την εδαφική περιφέρεια 
της Ιεράς Μητροπόλεως Λαγκαδά, Λητής και Ρεντίνης. 
Το ίδρυμα λειτουργεί ως αυτοτελές Νομικό Πρόσωπο 
Ιδιωτικού (Ν.Π.Ι.Δ.) μή κερδοσκοπικού χαρακτήρα, υπα¬ 
γόμενο στην πνευματική και διοικητική εποπτεία της 
Ιεράς Μητροπόλεως Λαγκαδά, Λητής και Ρεντίνης και 
διέπεται από τις διατάξεις του παρόντος Κανονισμού, 
του Καταστατικού Χάρτη της Εκκλησίας της Ελλάδος και 
των κειμένων νόμων. 

2) Η εφαρμογή της Κατηχήσεως τελείται στον Ιερό 
Ναό Θεοφανείων καιΤιμίου Προδρόμου στην περιοχή 
Λουτρών Λαγκαδά. 

Άρθρον 2 

Σκοπός 

Σκοπός του κέντρου είναι να συμβάλλει στο αρτιότερο 
πνευματικό, πολιτιστικό, ποιμαντικό, κατηχητικό, κοινω¬ 
νικό και φιλανθρωπικό έργο της Ιεράς Μητροπόλεως με: 

1) Τη μελέτη και σπουδή της Ορθόδοξης Παράδοσης 
της Εκκλησίας μας. 

2) Τον επανευαγγελισμό κλήρου και λαού με ιδιαιτέρα 
μέριμνα δια τους νέους καθώς επίσης και για τους μαθη- 
τάς των σχολείων όλων των βαθμιδών. 

3) Τη διοργάνωση καταλλήλων εκδηλώσεων για την 
προβολή των στοιχείων της Ορθοδόξου Λειτουργικής 
Παραδόσεως. 

4) Τη συμπαράσταση στις βαθύτερες ανάγκες της 
πνευματικής αναζήτησης και καλλιέργειας των νέων. 

5) Τη σωστή αξιοποίηση του ελεύθερου χρόνου των 
νέων των ενοριών σε ένα οικείο, φιλικό και πολιτισμένο 
περιβάλλον που θα σέβεται την προσωπικότητά τους. 

Άρθρο 3 

Μέσα για την επίτευξη των σκοπών: 

1) Η λειτουργία ΚΕΝΤΡΟΥ ΛΕΙΤΟΥΡΓΙΚΗΣ ΚΑΤΗΧΗΣΕΩΣ 
ΚΑΙ ΖΩΗΣ για την πνευματική κατάρτιση, οικοδομή και 
τη δημιουργική απασχόληση και ψυχαγωγία των νέων. 

2) Η αξιοποίηση του ανθρώπινου δυναμικού των ενο¬ 
ριών που εμφορείται από εκκλησιαστική συνείδηση και 
ορθόδοξο εκκλησιαστικό φρόνημα και η συνδρομή ικα¬ 
νών πνευματικών ανθρώπων, κληρικών και λαϊκών. 

3) Η διοργάνωση ομιλιών και διαλέξεων διαφωτιστικού, 
εκπαιδευτικού περιεχομένου, σεμιναρίων και συνεδρίων. 

4) Η δημιουργία παραδοσιακών τμημάτων για τη δι¬ 
άσωση, διατήρηση και διάδοση της πολιτιστικής μας 
παράδοσης. 

5) Η πραγματοποίηση μελετών. 

6) Ενεργώντας τις επιβαλλόμενες συνεργασίες με άλλα 
πνευματικά κέντρα για την προώθηση του έργου των με¬ 
λών, αλλά και για την ανταλλαγή απόψεων και ιδεών για 
την αναβάθμιση της πνευματικής ποιότητας των μελών. 

7) Η στήριξη και συμπαράσταση μαθητών, φοιτητών, 
και νέων μέσω σεμιναρίων και ομιλιών. 

8) Η παρουσίαση θέσεων και πληροφοριών μέσω της 
δημιουργίας ενημερωτικών φυλλαδίων, δελτίων τύπου, 
δικτυακών τόπων και άλλων ενεργειών δημοσιότητος, 
καθώς και η παροχή υπηρεσιών εις το διαδίκτυον. 

9) Η πρότυπος τέλεσις Ιερών Ακολουθιών. 

10) Η συνεργασία με ταςΘεολογικάς Σχολάς της Ελλά¬ 
δος και άλλων χωρών του εξωτερικού, με τας Ανωτάτας 
Εκκλησιαστικός Σχολάς της Ελλάδος, καθώς επίσης και 
με τας Θεολογικάς Ακαδημίας ομοδόξων χωρών του 
εξωτερικού. 

*Οποιοσδήποτε άμεσος ή έμμεσος σκοπός του κέντρου 
με κίνητρο τη συνεργασία με άλλους συλλόγους που άπτο- 
νται πολιτικών ή συντεχνιακών σκοπών απαγορεύεται. 

Άρθρον 4 
Διοίκησις 

Το ίδρυμα Νεότητος διοικείται από πενταμελές (5με- 
λές) Διοικητικό Συμβούλιο (εφ' εξής Δ.Σ.). Την ανώτατη 
διοικητική εποπτεία ασκεί ο οικείος Μητροπολίτης, και 
απαρτίζεται ως εξής: 

α) Από τον εκάστοτε Μητροπολίτη Λαγκαδά ως Πρόε¬ 
δρο, με αναπληρωτή του τον Πρωτοσύγκελο ή τον Γενικό 
Αρχιερατικό Επίτροπο ή άλλον προσοντούχο Κληρικό 
της περιφερείας της Ιεράς Μητροπόλεως, ως Αντιπρόε¬ 
δρο, και τέσσερα (4) μέλη κληρικούς ή λαϊκούς (αμφο- 
τέρων των φύλων), που διακρίνονται για το ενδιαφέρον 
τους προς τη Νεότητα. 

β) Τα μέλη του Δ.Σ. διορίζονται από τον Σεβασμιώτατο 
Μητροπολίτη. Η θητεία τους είναι τριετής και μπορούν 
να επαναδιορισθούν. 

γ) Κάθε μέλος, το οποίο αποχωρεί για οποιαδήποτε 
αιτία, αντικαθίσταται από άλλο μέλος με απόφαση του 
Μητροπολίτου και για το χρονικό διάστημα ως τη λήξη 
της θητείας των υπολοίπων μελών του Δ.Σ. Με απόφαση 
του Προέδρου είναι δυνατόν να παυθεί μέλος του Δ.Σ. 
και προ της λήξεως της θητείας του, με ειδικώς αιτιολο¬ 
γημένη απόφασή του. 

δ) Στο ΚΕΝΤΡΟΝ ΛΕΙΤΟΥΡΓΙΚΗΣ ΚΑΤΗΧΗΣΕΩΣ ΚΑΙ 
ΖΩΗΣ συνιστάται θέση Διευθυντού, ο οποίος διορίζεται 
έπειτα από εισήγηση του Μητροπολίτου και έγκριση του 
Δ.Σ. του Ιδρύματος. Ο Διευθυντής συμμετέχει σε συνε¬ 
δριάσεις, ως εισηγητής, χωρίς δικαίωμα ψήφου, εκτός 
και εάν έχει ορισθεί ως τακτικό μέλος του Διοικητικού 
Συμβουλίου. 


ε) Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον γραμματέα 
και τον ταμία. 

Άρθρον 5 

α) Το Διοικητικό Συμβούλιο του Ιδρύματος συνέρχεται 
τακτικά κάθε δίμηνο και εκτάκτως μετά από πρόταση 
τριών (3) τουλάχιστον μελών αυτού. 

β) Για την ύπαρξη απαρτίας πρέπει να παρευρίσκονται 
ο Πρόεδρος ή κατόπιν γραπτής εντολής του ο Αντιπρόε¬ 
δρος, και δύο (2) τουλάχιστον από τα μέλη του Δ.Σ. 

γ) Το Δ.Σ. αποφασίζει με σχετική πλειοψηφίατων πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

Άρθρον 6 

Αρμοδιότηται 

Το Δ.Σ. του Ιδρύματος έχει τις ακόλουθες αρμοδιότητες: 
α) Αποφασίζει για κάθε θέμα που αφορά στην οργά¬ 
νωση, διοίκηση και λειτουργία του Ιδρύματος, τη διαχεί¬ 
ριση και αξιοποίηση των πάσης φύσεως περιουσιακών 
στοιχείων, που έχουν διατεθεί σε χρήση του Ιδρύματος 
καθώς και για κάθε ζήτημα που σχετίζεται με την εκπλή¬ 
ρωση των σκοπών αυτού. 

β) Συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιεράς Μητροπόλεως, με τα 
Εκκλησιαστικά Συμβούλια των Ιερών Ναών, τα Ηγουμενο¬ 
συμβούλια των Ιερών Μονών και τα Διοικητικά Συμβούλια 
των φιλανθρωπικών, κοινωφελών και λοιπών εκκλησια¬ 
στικών Ιδρυμάτων της περιφέρειας της οικείας Ιεράς Μη¬ 
τροπόλεως, με διαφόρους πολιτιστικούς, επιστημονικούς 
και φιλανθρωπικούς συλλόγους, καθώς επίσης και με τη 
Νομαρχιακή καιΤοπική Αυτοδιοίκηση,τουςτοπικούςφο¬ 
ρείς και εν γένει τις αρμόδιες κρατικές υπηρεσίες για την 
προαγωγή και επίτευξη των σκοπών του Ιδρύματος. 

γ) Μεριμνά για την εξεύρεση οικονομικών πόρων και 
για την εύρυθμη, ομαλή, απρόσκοπτη και αποτελεσμα¬ 
τική λειτουργία του Ιδρύματος. 

δ) Αποφασίζει τους όρους συνεργασίας του Ιδρύματος 
με τα Ενοριακά Κέντρα της Ιεράς Μητροπόλεως Λαγκα¬ 
δά, Λητής και Ρεντίνης, και τις ενέργειες του Ιδρύματος 
για τη συνδρομή και στήριξη του ενοριακού κατηχητικού 
έργου της Ιεράς Μητροπόλεως που επικουρεί. 

ε) Καταρτίζει τον ετήσιο Προϋπολογισμό εσόδων και 
εξόδων του Ιδρύματος, και ψηφίζει τον ετήσιο Απολο¬ 
γισμό αυτού. 

στ) Αποφασίζει για την τυχόν σύσταση Τομέων ή 
τμημάτων Διακονίας ή Επιτροπών, καθώς επίσης και τις 
αρμοδιότητές τους, ενώ παράλληλα διορίζει τους εθε¬ 
λοντές υπευθύνους αυτών. 

ζ) Αποφασίζει για κάθε άλλο θέμα, το οποίο ανακύπτει 
κατά την εφαρμογή των διατάξεων του παρόντος Κανονι¬ 
σμού και δεν προβλέπεται ρητά σε αυτόν, με την επιφύλαξη 
της εγκρίσεως των Πράξεων από τον οικείο Μητροπολίτη. 

Άρθρον 7 

Βιβλία 

Η οικονομική διαχείριση του Κέντρου είναι ενιαία και 
αφορά σε όλα τα τμήματά του. Διατηρεί βιβλίο πρα- 

κτικών, βιβλίο εσόδων - εξόδων, βιβλίο πρωτοκόλλου, 
μπλοκ γραμματίων εισπράξεως και μπλοκ ενταλμάτων 
πληρωμής και σχετικούς φακέλους αρχείου. Τα βιβλία 
αυτά θεωρούνται από την Ιεράν Μητρόπολιν Λαγκαδά, 
Λητής και Ρεντίνης, η οποία ασκεί τον οικονομικό έλεγ¬ 
χο διαχειρίσεωςτου Κέντρου. Ο δε ετήσιος προϋπολο¬ 
γισμός και απολογισμός του ταμείου υποβάλλεται και 
εγκρίνεται από το Μητροπολιτικό Συμβούλιο της Ιεράς 
Μητροπόλεως Λαγκαδά, Λητής και Ρεντίνης. 

Άρθρον 8 

Πόροι του ΚΕΝΤΡΟΥ ΛΕΙΤΟΥΡΓΙΚΗΣ 

ΚΑΤΗΧΗΣΕΩΣ ΚΑΙ ΖΩΗΣ 

α) Από κάθε φύσεως προαιρετικές εισφορές, δωρεές, 
κληρονομιές ή κληροδοτήματα. 

β) Από δισκοφορίες και εισφορές των Ιερών Ναών της 
Ιεράς Μητροπόλεως Λαγκαδά, Λητής και Ρεντίνης. 

γ) Από πάσης φύσεως έσοδα, διοργάνωση εκδηλώσε¬ 
ων, καλλιτεχνικών παραστάσεων, οικονομικές ενισχύσεις 
διαφόρων φορέων και συλλόγων, δωρεών, 
δ) Από εράνους και λαχειοφόρους αγορές 
ε) Από ενοίκια κινητής ή ακινήτου περιουσίας, 
στ) Από κάθε παροχή ή επιχορήγηση του Κράτους, 
Περιφερειακής Αυτοδιοίκησης ή του Δήμου, ή από Ευ¬ 
ρωπαϊκά και Διεθνή προγράμματα ή και άλλη νόμιμη 
επιχορήγηση, εισφορά ή οικονομική ενίσχυση. 

ζ) Διάφοροι άλλοι πόροι, μη κατονομαζόμενοι στον 
παρόντα Κανονισμό, τους οποίους θα συστήσει και θα 
εξεύρει το Δ.Σ. του ΚΕΝΤΡΟΥ ΛΕΙΤΟΥΡΓΙΚΗΣ ΚΑΤΗΧΗ¬ 
ΣΕΩΣ ΚΑΙ ΖΩΗΣ. 

η) Κάθε έσοδο το οποίο δεν προβλέπεται ανωτέρω και 
προέρχεται από νόμιμη πηγή. 

Άρθρον 9 

Διάθεσις πόρων. 

Οι πόροι του ΚΕΝΤΡΟΥ ΛΕΙΤΟΥΡΓΙΚΗΣ ΚΑΤΗΧΗΣΕΩΣ 
ΚΑΙ ΖΩΗΣ διατίθενται: 

α) Για τις ανάγκες λειτουργίας του ΚΕΝΤΡΟΥ ΛΕΙΤΟΥΡ¬ 
ΓΙΚΗΣ ΚΑΤΗΧΗΣΕΩΣ ΚΑΙ ΖΩΗΣ (θέρμανση, φωτισμός, 
ύδρευση, τηλεπικοινωνίες, καθαριότητα, αναλώσιμα 
κ.τ.λ.) και συντήρησης του κτηρίου. 

β) Για τον εξοπλισμό του ΚΕΝΤΡΟΥ ΛΕΙΤΟΥΡΓΙΚΗΣ ΚΑ¬ 
ΤΗΧΗΣΕΩΣ ΚΑΙ ΖΩΗΣ. 

γ) Για την αγορά βιβλίων - ενίσχυση βιβλιοθήκης - δι¬ 
οργάνωση συνεδρίων, εορτών, εκδηλώσεων, εκδρομών 
και λοιπών δραστηριοτήτων. 

δ) Για την εκτύπωση διαφόρων απαραίτητων εντύπων 
για τη λειτουργία του Κέντρου. 

ε) Για την αμοιβή του προσωπικού καθαριότητας ή 
άλλου έμμισθου προσωπικού. 

στ) Για χορήγηση υποτροφιών σε μαθητές, φοιτητές 
και σπουδαστές. 

Άρθρον10 

Σφραγίς 

Το Πνευματικό Νεανικό Κέντρο φέρει σφραγίδα με 
τον τίτλο σε κυκλική επιγραφή. Στο κέντρο θα φέρει, το 


περίγραμμα του Λειτουργικού Κέντρου, στον εξωτερικό 
κύκλο τις λέξεις: «ΙΕΡΑ ΜΗΤΡΟΠΟΛΙΣ ΛΑΓΚΑΔΑ, ΛΗΤΗΣ 
ΚΑΙ ΡΕΝΤΙΝΗΣ», στον εσωτερικό «ΚΕΝΤΡΩΝ ΛΕΙΤΟΥΡΓΙ¬ 
ΚΗΣ ΚΑΤΗΧΗΣΕΩΣ ΚΑΙ ΖΩΗΣ». 

Άρθρον 11 

Το ίδρυμα καταργείται με απόφαση της Ιεράς Συνόδου 
επί της σχετικής προτάσεως - αποφάσεως του οικείου 
Μητροπολίτου κατόπιν αιτιολογημένης αιτήσεως του 
Διοικητικού Συμβουλίου. 

Κάθε κινητό και ακίνητο του στοιχείο ακόμα και οι¬ 
κονομικό, μεταβιβάζεται, χωρίς καμία άλλη ενέργεια, 
εις την Ιεράν Μητρόπολιν Λαγκαδά, Λητής και Ρεντίνης, 
στην οποία και ανήκει άμεσα κάθε περιουσιακό στοιχείο 
του ΚΕΝΤΡΟΥ ΛΕΙΤΟΥΡΓΙΚΗΣ ΚΑΤΗΧΗΣΕΩΣ ΚΑΙ ΖΩΗΣ. 

Άρθρον12 

1) Ο παρών Κανονισμός ισχύει από της δημοσιεύσεως 
αυτού διά της Εφημερίδοςτης Κυβερνήσεως. Ο Κανονι¬ 
σμός δημοσιεύεται επίσης και διά του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 

2) Ο Κανονισμός τροποποιείται με απόφαση της Ιεράς 
Συνόδου επί της σχετικής προτάσεως - αποφάσεως του 
οικείου Μητροπολίτου, κατόπιν αιτήσεως του Διοικητι¬ 
κού Συμβουλίου. 

3) Οι αποφάσεις της Διαρκούς Ιεράς Συνόδου που αφο¬ 
ρούν στην τροποποίηση του Κανονισμού ή στη διάλυση 
του ιδρύματος, ισχύουν από τη δημοσίευση τους στην Εφη¬ 
μερίδα της Κυβερνήσεως και στο περιοδικό «ΕΚΚΛΗΣΙΑ». 

Άρθρον13 

Με τον παρόντα Κανονισμό ουδεμία δαπάνη προ- 
καλείται σε βάρος του προϋπολογισμού του Νομικού 
Προσώπου της Ιεράς Μητροπόλεως Λαγκαδά, Λητής και 
Ρεντίνης. Οιαδήποτε μελλοντική δαπάνη θα εγγράφεται 
στον οικείο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ' αριθμ. 16900 οικ. Φ.108.3/16.03.2017 απόφαση 
του Αναπληρωτή Υπουργού Εσωτερικών που δημοσιεύ- 
θηκε στο ΦΕΚ 1601/τ.Β /10.05.2017 στην παράγραφο 5 
του αποφασιστικού μέρους γίνεται η εξής διόρθωση: 
από το εσφαλμένο: «Ε.Φ. 43-120». 
στο ορθό: «Ε.Φ. 07- 420». 

(Από το Υπουργείο Εσωτερικών- 
Αρχηγείο Πυροσβεστικού Σώματος) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2645/28.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























